पाएं अपने शहर की ताज़ा ख़बरें और फ्री ई-पेपरडाउनलोड करें
अधिकारियों ने बुधवार को क्षेत्र का जायजा लेते हुए व्यवसायियों को कई निर्देश दिया। सदर थाना प्रभारी इंस्पेक्टर दयानंद कुमार, नगर परिषद के कार्यपालक पदाधिकारी देवकुमार राम, सब इंस्पेक्टर हीरालाल महतो, नगर प्रबन्धक आकाश डेविड आदि ने लोगों को कोरोना महामारी से निपटने के सरकार द्वारा जारी गाइडलाइंस का पालन करने का निर्देश दिया। क्षेत्र भ्रमण के दौरान अपर बाजार में एक जूता चप्पल की दुकान खुला पाए जाने पर थाना प्रभारी ने कार्रवाई करने के निर्देश दिए।
पुलिस को देखते ही दुकानदार दुकान छोड़ कर भाग खड़ा हुआ। थाना प्रभारी ने कहा कि कोरोना महामारी का संक्रमण लगातार बढ़ रहा है। इससे बचने के लिए सावधानी व सतर्कता जरूरी है। उन्होंने कई दुकानों पर लगी भीड़ देख चेतावनी दी। उन्होंने कहा कि अगर व्यवसायी शारीरिक दूरी का पालन नहीं करते हैं तो उनके दुकानों को सील कर दिया जाएगा। थाना प्रभारी ने स्थानीय कहा कि सब्जी बाजार में भी ग्रामीण क्षेत्र के लोगों का काफी भीड़ लग रही है। लोगों को स्वयं जागरूक होकर घर मे ही रहने से कोरोना महामारी से बचाव हो सकता है। इससे पूर्व मंगलवार को भी थाना प्रभारी ने क्षेत्र भ्रमण करके दुकानदारों को गाइडलाइंस पालन करने की बात कही थी, लेकिन कुछ दुकानदार ऐसे हैं जो उल्लंघन कर रहे हैं। ऐसी स्थिति प्रतिदिन देखने को मिलती है। बाजार क्षेत्र में पुलिस के आने की सूचना पर गुप्त तरीके से बेच रहे दुकानदार अपने अपने दरवाजे के समक्ष पहले से ही पुलिस आने की सूचना प्राप्त कर खुले दुकानों को बंद करने लगते हैं। जो अपने आप मे ही घातक है। प्रशासन प्रतिदिन चेतावनी देकर लोगों को कोरोना महामारी से बचने के लिए जागरूक करने में जुटी हैं। इसके बावजूद भी व्यवसायी अपने कार्यप्रणाली से बाज नहीं आ रहे है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn